CELEX: 22013D0089
Language: sl
Date: 2013-05-03 00:00:00
Title: Sklep Skupnega odbora EGP št. 89/2013 z dne 3. maja 2013 o spremembi Priloge XIII (Promet) k Sporazumu EGP

31.10.2013   
            
            
               SL
            
            
               Uradni list Evropske unije
            
            
               L 291/55
            
         SKLEP SKUPNEGA ODBORA EGP
   št. 89/2013
   z dne 3. maja 2013
   o spremembi Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Direktivo 2010/65/EU Evropskega parlamenta in Sveta z dne 20. oktobra 2010 o formalnostih poročanja za ladje, ki priplujejo v pristanišča držav članic in/ali izplujejo iz njih, in o razveljavitvi Direktive 2002/6/ES (1) je treba vključiti v Sporazum EGP.
            
         
               (2)
            
            
               Direktiva 2010/65/EU razveljavlja Direktivo 2002/6/ES Evropskega parlamenta in Sveta (2), ki je vključena v Sporazum EGP in jo je zato treba v okviru Sporazuma EGP razveljaviti.
            
         
               (3)
            
            
               Prilogo XIII k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Besedilo točke 56l (Direktiva Evropskega parlamenta in Sveta 2002/6/ES) Priloge XIII k Sporazumu EGP se nadomesti z naslednjim:
   „32010 L 0065: Direktiva Evropskega parlamenta in Sveta 2010/65/EU z dne 20. oktobra 2010 o formalnostih poročanja za ladje, ki priplujejo v pristanišča držav članic in/ali izplujejo iz njih, in o razveljavitvi Direktive 2002/6/ES (UL L 283, 29.10.2010, str. 1).
   Za namene Sporazuma EGP velja besedilo Direktive z naslednjimi prilagoditvami:
   
               (a)
            
            
               v členu 9 se za besedilom ‚carinskem območju Unije‘ vstavi besedilo ‚in ozemljih držav Efte‘;
            
         
               (b)
            
            
               v členu 9 se besedilo ‚navedenega ozemlja‘ nadomesti z besedilom ‚navedenih ozemelj‘;
            
         
               (c)
            
            
               na koncu člena 9 se vstavi:
               ‚Ta oprostitev se ne uporablja za formalnosti poročanja v zvezi s carinskimi zadevami.‘;
            
         
               (d)
            
            
               sklicevanja na druge akte v Direktivi se upoštevajo v obsegu in obliki, v kakršni so ti akti vključeni v Sporazum EGP.“
            
         Člen 2
   Besedilo Direktive 2010/65/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 4. maja 2013 pod pogojem, da so bila predložena vsa uradna obvestila v skladu s členom 103(1) Sporazuma EGP (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 3. maja 2013
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL L 283, 29.10.2010, str. 1.
   
      (2)  UL L 67, 9.3.2002, str. 31.
   
      (3)  Navedene so ustavne zahteve.